<classify> Kulwa Mzee Dar es Salaam MAHAKAMA ya Hakimu Mkazi Kisutu, imemtia hatiani Meneja Uwezeshajii wa Kampuni ya Yapi Markeziinayojenga reli ya Standard Gauge, Yetkin Mehmet kwa kosa la kushindwa kutoamaelezo ya Dola za Marekani 84,850 Sh milioni 195.48 alizokutwa nazo uwanjandege. Mshtakiwa huyo ambaye ni raia wa Uturuki, ameamriwa kulipa faini ya Shmilioni 100 na fedha alizokutwa nazo zimetaifishwa na kuwa mali ya Serikali. Mshtakiwa huyo alifikishwa katika Mahakama ya Hakimu Mkazi Kisutu janana kusomewa mashtaka yanayomkabili mbele ya Hakimu Mkazi Mkuu, Thomas Simba. Akisoma mashtaka, Wakili wa Serikali Mkuu, Shadrack Kimaro alidaiFebruari 13 mwaka huu katika Uwanja wa Ndege wa Julius Nyerere, mshtakiwaalikutwa na dola za Marekani 84,850 ambazo alishindwa kuzitolea maelezo kinyumena sheria. Mshtakiwa anadaiwa alikuwa akisafiri kuelekea Uturuki kwa ndege yaShirika la Ndege la Turkish. Mshtakiwa alikiri kutenda kosa hilo na Mahakama ikamtia hatiani kwakosa moja. Akiwasilisha hoja ili mshtakiwa apewe adhabu, Kimaro alidai ni mkosajiwa mara ya kwanza hivyo aliomba apewe adhabu kwa mujibu wa sheria. Wakili wa utetezi, Augustine Shio aliiomba mahakama impe adhabu ndogomshtakiwa sababu ni mkosaji wa mara ya kwanza na anategemewa katika ujenzi wareli ya Standard Gauge akiwa Meneja Uwezeshaji. Hakimu Simba alisema kazingatia hoja za pande zote mbili, hivyo mahakama inampa adhabu mshtakiwa ya kulipa faini Shmilioni 100 na akishindwa ataenda jela miaka mitatu. Mahakama pia imeamuru Dola za Marekani 84,850 alizokutwa nazozitaifishwe na kuwa mali ya Serikali. Mshtakiwa anahangaika kulipa faini ilikunusurika na kifungo.  <topic>: KITAIFA 